IMA TKO JAČI? Evo kako je Mirko razbio diva od 180 kg

Mirko Filipović za 50 sekundi koljenom je nokautirao bivšeg sumo hrvača Baruta. Čini se mu leže hrvači jer par sati kasnije u finalu je "legao" i dvostruki svjetski prvak u hrvanju Amir Aliakbari

<p>Dulje je trajao Cro Copov hod prema ringu u Saitama Areni nego estonski div od 180 kila koji je "legao" nakon samo 50 sekundi.</p><p><strong>POGLEDAJTE VIDEO SPECIJAL:</strong></p><p><strong>>>> Tekstualni prijenos finalnog meča pratite <a href="https://www.24sata.hr/sport/a-sad-po-titulu-mirko-cro-cop-protiv-neugodnog-aliakbarija-505528" target="_blank">ovdje</a>.</strong></p><p><a href="https://www.24sata.hr/sport/sve-o-iranskom-hulku-doping-mu-odnio-zlato-na-sp-u-2013-505525"><strong>>> Cro Copov protivnik u finalu - Sve o iranskom Hulku: Doping mu je odnio zlato na SP-u 2013.</strong></a></p><p><a href="https://www.24sata.hr/sport/kladionice-bit-ce-jako-gusto-cro-cop-1-70-aliakbari-2-50-505526"><b>>> Kladionice: Bit će jako gusto! Cro Cop 1,70, Aliakbari 2,50</b></a></p><p><strong>Mirko Filipović</strong> izborio je finale Rizin Grand Prixa još jednom impresivnom pobjedom, ovaj put protiv bivšeg sumo hrvača od dva metra! Cro Copa nekoliko sati nakon ove borbe čeka finale protiv Iranca <strong>Amira Aliakbarija</strong> koji je u drugom polufinalu pobijedio Valentina Moldavskog. </p><p><strong>Baruto </strong>nije nasrnuo od prve sekunde kao što je to dosad radio. Prekoputa je ipak bio Cro Cop koji u 43. godini tuče kao nekad u najboljim danima.</p><h2>Sayonara, Baruto!</h2><p>Nakon početnog ispitivanja <strong>Baruto </strong>ipak kreće, naslanja se na Mirka u klinču, ali tu za našeg borca nije bilo prave opasnosti. Osim što se na njega naslonilo 180 kila žive vage. Sjajno se Cro Cop izvukao, sijevnulo je nekoliko koljena od kojih je jedno ravno u jetru i sve je bilo gotovo.</p><p>Bolje od ovog nije moglo. Cro Cop se praktički nije ni oznojio i spreman čeka današnji finale. Mirko je i u finalu favorit. Impresionira ne samo njegova sprema, već i taktika. U onom revanšu protiv Gonzage odnekud je izvukao laktove i promijenio je Brazilcu izgled, a sad se iz klinča estonskog diva izvukao sjajnim koljenima za pobjedu.</p><p>Mirkova<strong> šesta MMA pobjeda</strong> u nizu nakon koje je krenuo po pojas Rizina. I to sve s 42 na leđima kad su ga svi već otpisali,a kladionice uoči meča protiv King Moa ismijale. Mirko je taj koji se sad smije.</p><p>Zapravo, na trenutak smo vidjeli Aliakbarija kako se smije u finalu. No to je bilo prije meča. Dok ga Mirko strahovitim udarcem nije poslao na "spavanac". Tad mu više nije bilo do smijeha...</p><p><a href="https://www.24sata.hr/sport/sayonara-veliki-baruto-kaito-sto-sad-kazete-jiro-kambe-505523"><strong>>>> KOMENTAR VELIKE POBJEDE Sayonara, veliki Baruto Kaito! Što sad kažete, Jiro Kambe? <<<</strong></a></p><p><strong>>>> Tekstualni prijenos finalnog meča pratite <a href="https://www.24sata.hr/sport/a-sad-po-titulu-mirko-cro-cop-protiv-neugodnog-aliakbarija-505528" target="_blank">ovdje</a>.</strong></p><h2>UŽIVO: Mirko protiv Aliakbarija za pojas</h2><h2>Samo da ne legne na Cro Copa</h2><p>Mirko Filipović u polufinale Rizina ulazi praktički neokrznut. Taktički savršeno odrađena borba protiv King Moa omogućila mu je da bez problema dočeka 180 kila teškog Estonca Baruta u polufinalu Rizinovog Grand Prixa.</p><p>Program u Saitama Areni počinje u 7 sati, ide jedna uvodna borba pa odmah polufinala. Prvi polufinalni par su Iranac Amir Aliakbari i Rus Valentin Moldavski, a iza njih u ring ulaze Cro Cop i Baruto.</p><p>Finale je isti dan, negdje između 11 i 12 po našem vremenu. Do podneva ćemo znati novog šampiona Rizin Grand Prixa, čovjeka koji će naslijediti lanjskog prvaka King Moa. Sve pratite na našem portalu u tekstualnom live prijenosu.</p><p>Baruto Kaito, punim imenom Kaido Höövelson, bivši je sumo borac koji je za potrebe MMA smršavio 25 kila. Zasad ima savršenih 3 -0. Peter Aerts, Kazuyuki Fujita i Tsuyoshi Kohsaka nisu bili ni blizu rješenja protiv nježnog diva, ali Cro Cop je ipak nešto drugo. Možda ima 70-ak kila više od Mirka, ali udaračkim tehnikama za našeg je borca ipak početnik.</p><p>Dok ne legne na njega, e onda počinju problemi...<br/> </p>